Viborger Samler, 1831-09-20
Polen. Den preussiske Statstidende meddeler følgende Beretning fra det russiske Hovedqvarteer i Warschau den 8de Septbr.: "Den polske Jnsurrection er i den forløbne Nat, efter to Dages heftig Fægtning, hvori de russiske Tropper have taget Warschaus Forskandsninger med Storm, endt med Oprørernes Underkastelse. Den 5te brød Armeen op fra sin Leir ved Raszin og Nardarzin, og besatte om Aftenen de Puncter, hvorfra Angrebet den næste Morgen skulde foretages paa den befæstede Landsbye Wola og de derved liggende Skandser, Dispositionen bestemte, at General Grev Pahlens Corps skulde storme den nordlig foran for Wola liggende Skandse, og derpaa Landsbyen selv, medens General Kreutzes Corps angreb de mellem Wola og Rakowice oprettede Redouter. Grenadeercorpset skulde følge Grev Pahlen, den keiserlige Garde General Kreut; til Understøttelse; mellem begge rykkede General Grev Witts Cavallericcorps frem. Omtrent 60 Kanoner vare bestemte til at forberede Angrebet mod Wola, næsten ligesaa mange mod de andre Værker, som skulde angribes. Paa den venstre Fløi skulde General Fyrst Chilkow gjøre en Demonstration med et stærkt Cavalleriecorps; paa den høire befandt General Murawiew sig med sin Brigade paa Chausseen fra Raszin og General Strandmann med 2 Batailloner, 4 Escadroner, og i Kanoner paa den fra Piaserno. Ved Dagens Anbrud brod Feldtmarschallen op fra Landsbyen Wlochi, hvor han om Aftenen havde tager sit Hovedqvarteer; Colonnerne satte sig i Bevægelse, Artilleriet stillede sig op, uden at lide Noget af den fjendtlige, og aabnede en heftig Jld. Efterat Kanonaden havde varet noget mere end en Time, satte Stormcolonnerne sig i Bevægelse med deres Stigen, og Faskiner. Skandsen nordlig for Wola blev tagen i første Angreb; den var ikke lukket bagtil og Fjenden forsvarede den ikke haardnakket; men Landsbyen Wola og Haverne, som omgive den, vare indrettede til et dygtigt Fort, hvori Kirken dannede en Reduit. Desuden indeholdt den flere Afsnit, hvoraf Ethvert kunde forsvares særskilt. Det hele Værk har et meget stærkt Profil, i Graven en Nække Palissader, og den faste Leerbund havde gjort det muligt at give Volden en meget stel Skraaning; Polakkerne holdt Værket for saa stærkt, at de troede det at være sikker for enhver Storm. Desuagtet blev Værket taget med Storm. De tappre Frivillige, i Spidsen for Colonnerne kastede sig i Gravene, brode Huller i Pallisaderne og klattrede op ad Volden. Den heftige Artillerieild havde virket paa Besætningen, saa at den første Jndtrænger intet stort Tab kostede; dog værgede Polakkerne sig i Afdelingerne, der imidlertid overvældedes med det roesværdigste Mod. Henved 1000 Mand bleve fangne i Værket, kun nogle Faa undkom: 14 svære Kanoner, for det Meste af Jern, bleve fornaglede. Den, nærmest Wola, mellem denne Landsbye og Rakowice, liggende, Fleche blev slet ikke forsvaret af Polakkerne; den synes ikke heller at have været armeret. Den nærmest derved liggende Redoute derimod, der i Fronten var lukket med Palissader og forsynet med en stærk Besætning, blev efter en dygtig Modstand, ikke uden Tab tagen af de til Angrebet bestemte Batailloner af Gen. Kreutzes Corps Efterat Værket allerede var taget dræbte og beskadigede Explossionen af et Krudt= og Ammunitions=Magazin endnu flere Folk. J Begyndelsen antog man denne Explosion for en Mine, og den foraarsagede nogen Skræk; men det viste sig snart, at Antændelsen var tilfældig. Efterat disse Værker vare tagne, fulgte en Pause; Artilleriet rykkede derpaa frem og beskjød den anden Nække af de fjendtlige Værker, der svarede levende. Tre forskjellige Gange gjorde Polakkerne Mine til, igjen at angribe Wola; imidlertid forefaldt der denne Dag Jntet mere af Betydenhed, Feldtmarschallen gik om Aftenen tilbage til WlochiHenimod Kl. 1 om Natten mellem den 6te og 7de viste en polsk Parlamentair sig ved Forposterne, og anmeldte General Prondzinsk, der ønskede at underhandle. Efterat Rigsdagen den foregaaende Dag havde drevet Uforskammenheden saa vidt, at tale om Polens Anerkjendelse med Grændserne fra Aaret 1772. maatte denne Melding overraske. Der paafulgte en Samtale, som kun forte til, at der aftaltes en Sammenkomst den næste Morgen mellem Feldtmarschal len og General Kruckowiecki, den polske Regjerings daværende Overhoved. Denne Entrevne fandt ogsaa Sted den 7de om Formiddagen. Efter en Begyndelsen meget levende Samtale bestemtes, at det definitive Svar paa, om Rigsdagen imod den belovede Amnestie vilde underkaste sig, skulde paafølge inden Kl. 1. Armeen skulde marschere til Plod- og der oppebie Keiserens befalinger. Mange frygtede for, at Hensigten med disse Underhandlingen var fra Polakkernes Side kun at vinde Tid da Romarinos Corps var i Anmarsch. Det synes imidlertid, at kun den Forvirring, hvori Polens Regjering, Rigsdag og Folk befandt sig, har bevirket den hurtige Forandring og tillige Forhaling, og Vaklen i det afgiørende Øieblik. 10 Minutet for Kl. 1 kom en Parlamentair til Wola med den Besked, at Rigsdagen endnu ikke havde kunnet fatte nogen Beslutning. Feldtmarschallen lod svare, at man, hvis man endnu skulde betænke sig, maatte sende Svaret til venstre Side af Wola da han strax vilde anordne Angrebet. Parlamentairen havde neppe naaet Staden, da allerede henimod 100 Kaner begyndte at tordne mod den anden Række af Forskandsningerne. Det første Qvarteer af Fægtningen betegnedes af et ulykkeligt Tilfælde, der, Gud skee Tak, imidlertid ingen betydelige Følger havde, Feldtmarschal Paskewitsch blev berørt af en Kanonkugle, men erholdt lykkeligviis kun en Contusion paa den venstre Arm, der forhaabentligen snart vil vorde lægt, men dog for Øieblikket nødte ham til, paa Valpladsen at overdrage Commanden til General Toll. Førend endnu det egentlige Angreb skede, kom General Prondzinske igjen. Han sagde til General Toll: "Fos ordres sont remplis, denne erklærede ham derimod, at han ikke vilde standse Fjendtlighederne førend Overeenskomsten var undertegnet. Kort før Kl. 4 satte Storm colonnerne sig i Bevægelse, Grev Pahlens Corps, understøttet af en Deel af Grenadeercorpset, paa Chausen fra Wola mod Skandserne ved Cziste; mod Redouten nærmest Cziste, mellem de til hiin Landsbye hørende Møller og Jerusalemsbarrieren den 11te Division for denne Dag interimistisk anført af Generalmajor Fyrst Gallizin, der imidlertid havde det Uheld, at erholde en Contusion, førend Fægtningen begyndte. Paa den høire Fløi var, ligesom den foregaaende Dag, Gen. Murawiew med sin Brigade, understøttet af en Brigade af Garden og et stærkt Artillerie. Massen af den keiserl. Garde fulgte som Reserve. Paa den yderste høire Fløi var Gen. Strand manns Detaschement; saavel her, som paa den yderste venstre Fløi, hvor General, Fyrst Chilkow commanderede, forefaldt Jntet af Betydenhed. Stormer paa de betegnede Værker, der syntes at udfordre en Beleiring, udførtes uagtet en heftig Krydsild af Artilleriet med den største Tapperhed. Tropperne kappedes med hverandre og Alt lykkedes fuldkomment.